KTC จาก 25 เด้งก้าวสู่ 32 เด้ง
กลางปี 2554 หุ้น KTC ทำราคาต่ำสุดที่ 10 บาท KTC เมื่อ 9 เดือนที่แล้ว มีราคาอยู่ที่ 95 บาท ตอนนี้ KTC ราคามาอยู่ที่ 326 บาท เพียงแค่ในเวลาไม่ถึง 1 ปี ถ้าเราซื้อหุ้นตัวนี้ เราจะมีเงินเพิ่มขึ้นถึงเกือบ 3.4 เท่าเลยทีเดียว  ทำไมหุ้น KTC ถึงโตได้มากขนาดนี้  ลงทุนแมนจะเล่าให้ฟัง
18 เม.ย. 2561

KTC จาก 25 เด้งก้าวสู่ 32 เด้ง / โดย ลงทุนแมน
กลางปี 2554 หุ้น KTC ทำราคาต่ำสุดที่ 10 บาท
KTC เมื่อ 9 เดือนที่แล้ว มีราคาอยู่ที่ 95 บาท
ตอนนี้ KTC ราคามาอยู่ที่ 326 บาท
เพียงแค่ในเวลาไม่ถึง 1 ปี
หุ้นตัวนี้เพิ่ม 3.4 เท่า
และ 7 ปี หุ้นตัวนี้เพิ่ม 32 เท่า
ครั้งที่แล้วลงทุนแมนเขียนบทความ KTC 25 เด้ง แต่ตอนนี้ได้ก้าวสู่ 32 เด้งแล้ว..
ทำไมหุ้น KTC ถึงโตได้มากขนาดนี้
ลงทุนแมนจะเล่าให้ฟัง
ทบทวนธุรกิจของ KTC ให้ฟังกันก่อนนิดนึง
ธุรกิจของ KTC ประกอบไปด้วย 3 กลุ่มหลักคือ ธุรกิจบัตรเครดิต ธุรกิจสินเชื่อส่วนบุคคล และ ธุรกิจอื่นๆ (ธุรกิจทวงถามหนี้และธุรกิจสินเชื่ออื่นๆ)
รายได้ของ KTC มีรายได้มาจาก 2 ส่วนหลักคือ รายได้จากดอกเบี้ยรับและรายได้ค่าธรรมเนียม
วันนี้ KTC ได้ประกาศผลประกอบการ Q1/61
ปี 2560 Q1 มีรายได้อยู่ที่ 4,633 ล้านบาท กำไรสุทธิ 733 ล้านบาท
ปี 2561 Q1 มีรายได้อยู่ที่ 5,108 ล้านบาท กำไรสุทธิ 1,209 ล้านบาท
กำไร Q1 เติบโตจากปีที่แล้วมากขึ้นถึง 65%
9 เดือนที่แล้ว มูลค่าบริษัทอยู่ที่ 24,494 ล้านบาท
ปัจจุบัน มูลค่าบริษัทอยู่ที่ 84,053 ล้านบาท
มูลค่าของบริษัทคิดเป็นการเพิ่มขึ้นถึง 243%
การเติบโตในครั้งนี้ของ KTC มาจากไหน
ในส่วนของรายได้เมื่อเทียบกับปีที่แล้วพบว่าเพิ่มขึ้นมาจาก
รายได้ดอกเบี้ยของสินเชื่อส่วนบุคคลที่เพิ่มขึ้น 14%
รายได้ค่าธรรมเนียม 15%
หนี้สูญที่ได้รับกลับคือเพิ่มขึ้น 31%
ส่วนรายได้ของดอกเบี้ยจากบัตรเครดิตลดลง 7% ซึ่งเป็นผลมาจากการลดเพดานดอกเบี้ยบัตรเครดิตของธนาคารแห่งประเทศไทยเมื่อปีที่แล้ว
เมื่อรวมทุกส่วนเข้าด้วยกันแล้วพบว่า KTC มีรายได้เติบโตขึ้นประมาณ 10% จากปีที่แล้ว
NPL มีจำนวนที่ลดลงเมื่อเทียบกับปีที่แล้วจาก 1.68% เหลือ 1.34%
แสดงถึงว่า KTC สามารถจัดการหนี้เสียได้ดีขึ้น
KTC เจอความท้ายทายในปีที่แล้ว เมื่อธนาคารแห่งประเทศไทย ได้มีการปรับปรุงประกาศเกี่ยวกับแนวทางในการกำกับดูแลธุรกิจสินเชื่อ
ทั้งควบคุมอัตราดอกเบี้ยที่ KTC จะเก็บลูกค้า ควบคุมเพดานวงเงินสินเชื่อ รวมถึงกำหนดให้ ลูกหนี้สินเชื่อส่วนบุคคลให้ขอสินเชื่อได้ไม่เกิน 3 แห่ง
ซึ่งหลายคนมองว่าจะส่งผลกระทบกับ KTC มาก เนื่องจากธุรกิจ KTC ส่วนใหญ่เป็นบัตรเครดิต และสินเชื่อบุคคล ทำให้ราคาตกลงไปต่ำสุดที่ 95 บาท
แต่ผลออกมาบริษัท KTC ไม่ได้รับผลกระทบมากเท่าไร แต่กลับกลายเป็นว่าบริษัทยังทำให้กำไรเติบโตได้เสียด้วยซ้ำ
เรื่องนี้เป็นข้อคิดที่ดีเวลาเกิดข่าวร้าย
คนที่มองทะลุปรุโปร่ง ข่าวร้ายจะกลับกลายเป็นโอกาสให้เขาทำกำไรได้
สมมติว่าเราซื้อหุ้น KTC เมื่อ 9 เดือนแล้ว 1 แสนบาท
ตอนนี้เราจะมีเงิน 3.4 แสนบาท
และถ้าเราซื้อหุ้นนี้เมื่อ 7 ปีที่แล้วตอนนี้เราจะมีเงินมากถึง 3.2 ล้านบาทเลยทีเดียว..
Within crisis, are the seeds of opportunity.
หมายเหตุ การลงทุนมีความเสี่ยง บทความนี้ไม่ได้มีเจตนาชี้นำให้ซื้อหุ้นที่กล่าวถึง โปรดศึกษาข้อมูลก่อนตัดสินใจลงทุน
----------------------
<ad> ติดตามบทความอื่นๆ ของลงทุนแมนได้ฟรีที่ แอปลงทุนแมน 
, 
, 
, 
, 
 โดยค้นหา ไอดีชื่อ longtunman ในแพลตฟอร์มนั้น
----------------------
Reference
-
[5467].